
al

Camerei  Deputaţilor

Vă înaintăm, alăturat, raportul asupra asupra propunerii legislative privind acordarea unor înlesniri fiscale, trimis comisiei noastre pentru examinare pe fond, cu adresa Biroului Permanent nr.PL.x 544 din 9 noiembrie 2010.

	PREŞEDINTE,

Viorel ŞTEFAN

RAPORT 
asupra propunerii legislative privind acordarea unor înlesniri fiscale

In conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci a fost sesizate, spre dezbatere pe fond, cu propunerea legislativă privind acordarea unor înlesniri fiscale (PLX 544/2010).
La întocmirea raportului s-au avut în vedere avizul Consiliului Legislativ şi avizul Comisiei juridice, de disciplină şi imunităţi.
Potrivit prevederilor art. 75 din Constituţia României, republicată, şi ale art. 92 alin.(9) pct. 1 din Regulamentul Camerei Deputaţilor este Cameră decizională.

Senatul, în calitate de primă Cameră sesizată, a respins proiectul de Lege în data de 4 octombrie 2010.
In raport de obiectul şi conţinutul său, proiectul de Lege face parte din categoria legilor ordinare.
Proiectul de lege are ca obiect de reglementare acordarea unor înlesniri fiscale debitorilor, indiferent de forma de proprietate cât şi de modul de organizare, atât în ceea ce priveşte obligaţiile fiscale principale, cât şi accesoriile acestora.

 In şedinţa din data de 26 ianuarie 2011, la care au participat 33 de deputaţi din totalul de 39 membri ai Comisiei pentru buget, finanţe şi bănci, Comisia a propus spre dezbaterea şi adoptarea Plenului Camerei Deputaţilor respingerea acestuia.

Motivaţie:

· Prin Ordonanţa de urgenţă a Guvernului nr. 117/2006 privind procedurile naţionale în domeniul ajutorului de stat, cu modificările şi completările ulterioare, au fost reglementate procedurile naţionale în materia ajutorului de stat, în vederea aplicării art. 87-89 din Tratatul de instituire a Comunităţii Europene şi a legislaţiei secundare adoptat în baza acestuia.

· Modul de calcul şi de plată al impozitelor şi taxelor, precum şi procedura de modificare a acestor impozite şi taxe sunt reglementate de Legea nr. 571/2003 privind Codul fiscal, cu modificările şi completările ulterioare, care la art. 1 alin.(5) stabileşte că „orice măsură de natură fiscală care constituie ajutor de stat se acordă potrivit dispoziţiilor Ordonanţei de urgenţă a Guvernului nr. 117/2006 privind procedurile naţionale în domeniul ajutorului de stat, aprobată cu modificări şi completări prin Legea nr. 137/2007”.
· Totodată, Ordonanţa de urgenţă a Guvernului nr. 92/2009 pentru amânarea la plată a obligaţiilor fiscale neachitate la termen ca urmare a efectelor crizei economico-financiare, cu modificările şi completările ulterioare, a reglementat condiţiile ce trebuie îndeplinite cumulativ de către debitorii care doresc să li se acorde înlesniri fiscale sub forma amânării la plată pentru obligaţiile fiscale administrate de Agenţia Naţională de Administrare Fiscală.


P R E Ş E D I N T E



S E C R E T A R,



  Viorel STEFAN

